OpenLLM-France/wikimedia huggingface dataset:
# Nicteri de Java

El nicteri de Java (Nycteris javanica) és una espècie de ratpenat de la família dels nictèrids que es troba a Java i Bali.

## Subespècies

* Nycteris javanica javanica
* Nycteris javanica bastiani

## Referències

* ↑ Waldien, D.L.; Wiantoro, S. (2021). "Nycteris javanica." 2021 Llista Vermella de la UICN. Unió Internacional per a la Conservació de la Natura, edició 2021. [Consulta: 13 abril 2023]
* ↑ Distribució (anglès)
* ↑ Mammal Species of the World (anglès)

## Enllaços externs

* The Taxonomicon (anglès)
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Nombre racional de Gauss

En matemàtiques, els nombres racionals de Gauss, o simplement racionals de Gauss, són els nombres complexos les parts real i imaginària dels quals són nombres racionals. Formen el cos Q(i) dels nombres de Gauss, que té com a anell de nombres enters els nombres enters de Gauss Z[i]. Els va estudiar per primer cop el matemàtic alemany Carl Friedrich Gauss.

## Definició

Un nombre complex z és un nombre racional de Gauss si i només si $z=p+qi$, on $p,q\in \mathbf {Q}$

### Norma

La norma del nombre de Gauss $z=p+qi$ és:
    $N(z)=z{\bar {z}}=(p+qi)\cdot (p-qi)=p^{2}+q^{2}$,
que és sempre un nombre racional positiu.

### Propietats

* Grup abelià: El conjunt Q(i) amb l'addició de nombres de Gauss és un grup abelià, que té un subgrup propi: el conjunt Z[i] dels enters de Gauss.
* Cos: El conjunt Q(i) amb l'adició i la multiplicació de nombre de Gauss és un grup commutatiu

## Referències

* ↑ Belski & kalushnin: División inexacta, Editorial Mir Moscú (1977)
# Nastri d'argento 1973

Els Nastri d'argento 1973 foren la 28a edició de l'entrega dels premis Nastro d'Argento (Cinta de plata) que va tenir lloc el 1973.

## Guanyadors
### Millor productor

* Alberto Grimaldi – pel conjunt de la producció

### Millor director

* Bernardo Bertolucci - L'últim tango a París

### Millor argument original

* Alberto Bevilacqua - Questa specie d'amore

### Millor guió

* Alberto Bevilacqua - Questa specie d'amore

### Millor actor protagonista

* Giancarlo Giannini - Mimì metallurgico ferito nell'onore

### Millor actriu protagonista

* Mariangela Melato - Mimì metallurgico ferito nell'onore

### Millor actriu no protagonista

* Lea Massari - La prima notte di quiete

### Millor actor no protagonista

* Mario Carotenuto - Lo scopone scientifico

### Millor actor debutant

* Luigi Squarzina - Il caso Mattei

### Millor banda sonora

* Guido De Angelis i Maurizio De Angelis - ...più forte ragazzi!

### Millor fotografia

* Ennio Guarnieri - Fratello sole, sorella luna

### Millor vestuari

* Danilo Donati - Roma

### Millor escenografia

* Danilo Donati - Roma

### Millor pel·lícula estrangera

* Stanley Kubrick - La taronja mecànica (A Clockwork Orange)

### Millor curtmetratge

* Emanuele Luzzati i Giulio Gianini - Pulcinella

### Millor productor de curtmetratge

* Corona Cinematografica – pel conjunt de la seva producció

## Referències

* ↑ Nastri d'Argento 1973, mymovies.it
* ↑ 1973 Arxivat 2019-11-04 a Wayback Machine. a l'Albo d'Oro dels Nastri d'Argento

## Vegeu també

* David di Donatello 1973
# Nostra Senyora dels Àngels del Papiolet

Nostra Senyora dels Àngels del Papiolet és un edifici religiós de Sant Jaume dels Domenys (Baix Penedès) inclòs a l'Inventari del Patrimoni Arquitectònic de Catalunya.

## Descripció

Església de construcció moderna, d'una sola nau, encara que a la banda esquerra té una nau lateral que s'utilitza, en part com a porxo i en part com a sagristia. El porxo està format per uns arcs de mig punt, sobre els quals s'han deixat a mig bastir les parets -sembla que la construcció sigui inacabada-. A la part dreta ressalten quatre contraforts intercalats amb tres rosasses. Als peus de l'església i damunt tres finestres semicirculars, veiem la inscripció: «Iglesia de Nuestra Señora de los Angeles, 1950». L'edifici està rematat per una espadanya d'un sol cos. L'entrada, a mà esquerra, presenta un cancell a l'interior. Destaca la manca d'absis i la coberta a dues vessants. A l'altar major hi ha la imatge de la Mare de Déu dels Àngels, del segle XX (1950).

## Història

Es construí davant a causa de la necessitat de posar fi a l'inconvenient de desplaçar-se a Sant Jaume dels Domenys.
La iniciativa sorgí del sr. Pau Gener, i la secundà tot el poble, oferint el seu treball i els seus donatius. L'església s'inaugurà el 6 d'agost de 1950, sent rector de la parròquia Antoni Ros i Leconte.

## Referències

* 1 2 3 «Nostra Senyora dels Àngels del Papiolet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Nostra Senyora dels Àngels del Papiolet». Mapa de recursos culturals. Diputació de Tarragona.
# Nevada (Missouri)

Nevada és una població dels Estats Units a l'estat de Missouri. Segons el cens del 2000 tenia 8.607 habitants.

## Demografia

Segons el cens del 2000, Nevada tenia 8.607 habitants, 3.463 habitatges, i 1.973 famílies. La densitat de població era de 372,1 habitants per km².
Dels 3.463 habitatges en un 29,9% hi vivien nens de menys de 18 anys, en un 40,1% hi vivien parelles casades, en un 13,3% dones solteres, i en un 43% no eren unitats familiars. En el 38,5% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,8% tenia menys de 18 anys, un 11,8% entre 18 i 24, un 24,7% entre 25 i 44, un 18,8% de 45 a 60 i un 18,9% 65 anys o més.
L'edat mediana era de 35 anys. Per cada 100 dones de 18 o més anys hi havia 74,3 homes.
La renda mediana per habitatge era de 25.774 $ i la renda mediana per família de 36.639 $. Els homes tenien una renda mediana de 28.939 $ mentre que les dones 17.424 $. La renda per capita de la població era de 15.118 $. Entorn del 13,7% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nevada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Nevada». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Nicki Bille Nielsen

Nicki Bille Nielsen (Copenhaguen, 7 de febrer de 1988) més conegut com a Nicki Bille és un futbolista danès. Juga de davanter en l'Elx CF de la Segona divisió espanyola de futbol, cedit pel Vila-real CF.
És internacional amb Dinamarca en totes les categories juvenils, destacant amb la Sub-21, on ha marcat 15 gols en 21 partits. La jove promesa del futbol danès va debutar en la màxima categoria del seu país al Frem (2005-2006), posteriorment va passar per tres equips del Calcio, Reggina Calcio, AC Martina i AS Lucchese, i després va tornar al seu país al FC Nordsjælland (2008-2010). El 2010 va signar amb el Vila-real Club de Futbol per quatre temporades. La temporada 2011/2012 és cedit a l'Elx CF

## Referències

* ↑ «Nicki Bille» (en castellà). Arxivat de l'original el 2012-05-02. [Consulta: 31 agost 2011].
* ↑ «????» (en castellà). franjiverdes.com.
# Nickenichita

La nickenichita és un mineral de la classe dels fosfats, que pertany al grup de l'al·luaudita. Rep el seu nom de la localitat on va ser descoberta, Nickenicher Sattel, a l'estat de Renània-Palatinat, a Alemanya.

## Característiques

La nickenichita és un fosfat de fórmula química (Na,Ca,Cu)$_{1,6}$(Mg,Fe$^{3+}$,Al)₃(AsO₄)₃. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la nickenichita pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb els següents minerals: howardevansita, al·luaudita, arseniopleïta, caryinita, ferroal·luaudita, hagendorfita, johil·lerita, maghagendorfita, varulita, ferrohagendorfita, bradaczekita, yazganita, groatita, bobfergusonita, ferrowyl·lieïta, qingheiïta, rosemaryita, wyl·lieïta, ferrorosemaryita, qingheiïta-(Fe2+), manitobaïta, marićita, berzeliïta, manganberzeliïta, palenzonaïta, schäferita, brianita, vitusita-(Ce), olgita, barioolgita, whitlockita, estronciowhitlockita, merrillita, tuïta, ferromerrillita, bobdownsita, chladniïta, fil·lowita, johnsomervilleïta, galileiïta, stornesita-(Y), xenofil·lita, harrisonita, kosnarita, panethita, stanfieldita, ronneburgita, tillmannsita i filatovita.

## Formació i jaciments

Va ser descoberta en una fumarola de la localitat de Nickenicher Sattel, a Eifel, Renània-Palatinat, Alemanya. També ha estat descrita a la fumarola Arsenàtnaia, al volcà Tolbàtxik, a l'óblast de Kamtxatka, Rússia. Es tracta dels dos únics indrets on ha estat trobada aquesta espècie.

## Referències

* ↑ «Nickenichite» (en anglès). Mindat. [Consulta: 4 setembre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 4 setembre 2017].
# Niota

Niota és una població dels Estats Units a l'estat de Tennessee. Segons el cens del 2000 tenia 781 habitants.

## Demografia

Segons el cens del 2000, Niota tenia 781 habitants, 344 habitatges, i 231 famílies. La densitat de població era de 150 habitants/km².
Dels 344 habitatges en un 29,4% hi vivien nens de menys de 18 anys, en un 54,7% hi vivien parelles casades, en un 7,8% dones solteres, i en un 32,6% no eren unitats familiars. En el 29,1% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,76.
Per edats la població es repartia de la següent manera: un 21,9% tenia menys de 18 anys, un 7,6% entre 18 i 24, un 28,7% entre 25 i 44, un 25,6% de 45 a 60 i un 16,3% 65 anys o més.
L'edat mediana era de 40 anys. Per cada 100 dones de 18 o més anys hi havia 88,3 homes.
La renda mediana per habitatge era de 28.750 $ i la renda mediana per família de 36.136 $. Els homes tenien una renda mediana de 30.119 $ mentre que les dones 21.964 $. La renda per capita de la població era de 15.152 $. Entorn del 8,6% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Niota». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Niota». American Fact Finder. Oficina del Cens dels Estats Units, 12-01-2010.
# Niphostola

Niphostola és un gènere d'arnes de la família Crambidae.

## Taxonomia

* Niphostola micans Hampson, 1896
* Niphostola punctata Swinhoe, 1904

## Referències

* ↑ «GlobIZ search». [Consulta: 25 desembre 2018].
# Nitiazina

És un insecticida neonicotenoide que es va registrar l'any 1995, el seu ús principal és el control de la mosca domèstica en granges, instal·lacions industrials, abocadors, molls de càrrega...
El seu nom sistemàtic és (EZ)-2-nitrometilen-1,3-tiazina (C₅H₈N₂O₂S).

## Referències

* ↑ http://www.federalregister.gov/articles/2010/12/22/2010-32151/busan-74-hpmts-and-nithiazine-registration-review-proposed-decisions-notice-of-availability
# Numídia (província romana)

La província romana de Numídia va ser una província establerta per l'annexió del Regne de Numídia l'any 46 aC, quan a la mort del rei Juba I Juli Cèsar el va posar sota un govern romà. Es va crear una província que englobava tota la zona oriental, anomenada en un principi Africa Nova, que Cèsar va posar en mans de l'historiador Sal·lusti amb el càrrec de governador. La part occidental de Numídia es va incorporar a la província romana després de la mort del seu rei Arabió, potser l'any 40 aC.
Posteriorment la província, excepte la part occidental, l'emperador August la va unir a l'anomenada Africa Vetus l'any 25 aC, i va crear la província d'Africa Proconsularis, ja que la governava un procònsol. Durant un breu període, de l'any 30 aC al 25 aC, Juba II, fill de Juba I, va governar com a rei client de Roma el territori de l'antiga província d'Africa Nova. L'any 25 aquest efímer regne de Numídia li va ser bescanviat pel regne de Mauritània i es va restablir l'administració provincial.
L'any 40 Calígula va establir un govern a la part occidental de l'Africa Proconsularis coordinat d'un procònsol i un legat amb residència a Cirta, que s'havia convertit en colònia romana. Era de fet una província separada, encara que el legat depenia nominalment del procònsol d'Àfrica almenys fins al 203. La província tenia estacionada la Legió III Augusta i més tard s'hi va afegir la Legió I Macriana Liberatrix, que protegien la regió dels atacs dels maures.
Després de l'any 193, sota Septimi Sever, Numídia es va separar oficialment de la província romana d'Àfrica i era governada per un legat propraetore. Dioclecià, quan va organitzar la tetrarquia, va dividir la província en dues, Numidia Cirtensis, amb capital a Cirta, i Numidia Militiana (Numídia militar), amb capital a la base legionària de Lambaesis. Constantí el Gran va tornar a unificar la província i va posar la capital a Cirta, que va rebatejar amb el nom de Constantina. Al segle iv, Numídia va ser la seu del cisma donatista. L'any 428 els vàndals van envair les províncies africanes, i van constituir el regne vàndal que va durar de l'any 432 al 534, fins que l'Imperi Romà d'Orient va recuperar els territoris i va instaurar la prefectura romana d'Àfrica i l'Exarcat d'Àfrica sota l'emperador Maurici. Els omeies, entre l'any 696 i el 708 van conquerir la regió, que va passar a formar part d'Ifríqiya.
Van ser colònies romanes i ciutats lliures a la província:
* Sicca Veneria
* Thamucadis
* Aphrodisium
* Calcua
* Tabraca
* Tibiga
* Tyridromum
* Tuburnica
* Thevestb
* Medautja
* Ammedera
* Simittu
* Rusicade
* Hippo Regius
* Milevum
* Lambaesa
* Thelepte Lares
* Meden
* Naraggera
* Bul·la Règia (ciutat lliure).

## Referències

* ↑ Fage, J. D. (ed.). The Cambridge history of Africa. / Vol. 2, From c.500 BC to AD 1050. Cambridge: Cambridge University Press, 2008, p. 199-201. ISBN 9780511467127.
* 1 2 Smith, William (ed.). «Numidia». Dictionary of Greek and Roman Geography (1854). [Consulta: 20 juliol 2022].

## Vegeu també

* Àfrica (província romana)
# Nigerpeton ricqlesi

Nigerpeton ricqlesi és una espècie d'amfibi temnospòndil que va viure al període Permià, fa uns 250 milions d'anys, en el que avui en dia és Níger.

## Enllaços externs

* Steyer, J. S., Damiani, R., Sidor, C. A., O'Keefe, R., Larsson, H. C. E., Maga, A. & Ide, O. (2006) The vertebrate fauna of the Upper Permian of Niger. IV. Nigerpeton ricqlesi (Temnospondyli: Cochleosauridae), and the edopoid colonization of Gondwana Arxivat 2013-07-31 a Wayback Machine.. Journal of Vertebrate Paleontology 26, 18-28.
# Nóvoie (Primórie)

* Per a altres significats, vegeu «Nóvoie».
Nóvoie (en rus: Новое) és un poble del krai de Primórie, a l'Extrem Orient de Rússia, que en el cens del 2010 tenia 129 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Nóvoie Gadarí

Nóvoie Gadarí (en rus: Новое Гадари) és un poble del Daguestan, a Rússia, que en el cens del 2010 tenia 798 habitants. Pertany al districte rural de Kiziliurt.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Nóvogordéievka

Nóvogordéievka (en rus: Новогордеевка) és un poble del krai de Primórie, a l'Extrem Orient de Rússia, que en el cens del 2010 tenia 824 habitants. Pertany al districte rural d'Anútxinski.

## Referències

* ↑ Законодательное собрание Приморского края. Сборник «Муниципальные образования Приморского края»
# O-Zone

O-Zone va ésser un grup de música pop principalment en romanès, format per Dan Bălan, Radu Sârbu i Arsenie Todiraş. Va ésser formada a Chișinău l'any 1999, gravant discs des d'aquest any fins a 2004.
El seu disc més venut va ser DISCO-Zone que va ser considerat un dels discs més venuts amb gairebé 2.500.000 còpies venudes arreu del món. Més d'un 1.000.000 van ser venudes al Japó.
Originaris de Moldàvia, l'agrupació va ser llançada als escenaris d'arreu de Romania, amb una proposta musical d'Eurodance; l'estiu de 2004, van treure a la llum el seu primer senzill Dragostea din tei més conegut per Numa, numa, iei que va ser l'èxit de l'estiu a Europa, situada dins del rànquing europeu en el 1r lloc mentre que en el rànquing britànic el 3r lloc.
Tot i que va ésser un èxit musical a Europa, mai no va poder tenir el mateix èxit en el Rànquing del Billboard estatunidenc, Dan Bălan va escriure també la versió en anglès de la cançó però només aconseguí situar-se en la 72a de la llista.

## Dan Bălan

La cançó Dragostea din tei d'O-Zone va ser escrita i composta per Dan Bălan. Resident de la ciutat de Los Angeles, Califòrnia, Bălan va néixer a Chişinău el 1979. Fins al dia d'avui el seu major èxit ha estat crear la banda O-Zone, ell va ser sempre el representant principal d'aquesta banda i estava a càrrec de la composició i la interpretació de les cançons.
# Capricorn

«Capricorn» té aquests significats:
* Capricorn (astrologia), signe del zodíac que és travessat pel sol entre el 21 de desembre i el 19 de gener aproximadament segons l'any
* Capricorn (A Brand New Name), primer single del quartet de rock 30 Seconds to Mars, de l'àlbum 30 Seconds to Mars
* Constel·lació de Capricorn, constel·lació del zodíac
* Tròpic de Capricorn, tròpic de l'hemisferi sud, definit pels punts on els raigs del sol es troben directament a l'altura del migdia als solsticis
# Theloderma horridum

Theloderma horridum és una espècie de granota que es troba a Indonèsia, Malàisia, Singapur i Tailàndia.
Es troba sota perill d'extinció per la pèrdua del seu hàbitat natural.

## Referències

* Fordham et al (2006). Theloderma horridum. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Farmington

«Farmington» té aquests significats:
* Farmington (Califòrnia)
* Farmington (Connecticut)
* Farmington (Delaware)
* Farmington (Illinois)
* Farmington (Iowa)
* Farmington (Maine)
* Farmington (Minnesota)
* Farmington (Mississipi)
* Farmington (Missouri)
* Farmington (Nova Hampshire)
* Farmington (Utah)
* Farmington (Virgínia de l'Oest)
* Farmington (Washington)
* West Farmington, població dels Estats Units a l'estat d'Ohio.
# Si avui és dimarts, això és Bèlgica

Si avui és dimarts, això és Bèlgica (títol original en anglès: If It's Tuesday, This Must Be Belgium) és una pel·lícula estatunidenca dirigida per Mel Stuart, estrenada el 1969. Ha estat doblada al català.

## Argument

Un grup de turistes americans decideixen visitar set països europeus en només 18 dies. Durant aquest viatge foll, les relacions es fan i es desfan entre els viatgers.

## Repartiment

* Suzanne Pleshette: Samantha Perkins
* Ian McShane: Charlie Cartwright
* Mildred Natwick: Jenny Grant
* Murray Hamilton: Fred Ferguson
* Sandy Baron: John Marino
* Michael Constantine: Jack Harmon
* Norman Fell: Harve Blakely
* Peggy Cass: Edna Ferguson
* Marty Ingels: Bert Greenfield
* Pamela Britton: Freda
* Reva Rose: Irma Blakely
* Aubrey Morris: Harry Dix
* Hilary Thompson: Shelly Ferguson
* Luke Halpin: Bo
* Mario Carotenuto: Giuseppe
* Patricia Routledge: Sra. Featherstone
* Marina Berti: Gina
* Anita Ekberg: Una artista
* Ben Gazzara: Jugador de cartes
* Virna Lisi
* Elsa Martinelli: Maria, la dona al pont venecià
* Catherine Spaak: Dona posant per un fotògraf
* Robert Vaughn: Antonio, fotògraf
* Suzy Falk: La dona de German Sergeant

## Rebuda
### Premis

* 1969: Globus d'Or al millor guió

### Crítica

* ...comèdia de títol superior a les seves veritables possibilitats. (...) sota l'esquelet d'una trama insignificant: intent de seducció d'una turista ianqui per un desvergonyit guia britànic...

## Referències

* ↑ esadir.cat. Si avui és dimarts, això és Bèlgica. esadir.cat.
* ↑ «If it's Tuesday, this must be Belgium». The New York Times.
* ↑ «Turistes americans, amb autocar per tot Europa». diari AVUI, 12-08-1983.
# Tiranet de Bolívia

El tiranet de Bolívia (Zimmerius bolivianus) és una espècie d'ocell de la família dels tirànids (Tyrannidae) que habita boscos dels Andes del sud-est del Perú i oest de Bolívia.
# Notolabrus gymnogenis

Notolabrus gymnogenis és una espècie de peix de la família dels làbrids i de l'ordre dels perciformes que es troba a Austràlia (sud de Queensland i Nova Gal·les del Sud).
Els mascles poden assolir els 23 cm de longitud total.

## Referències

* 1 2 FishBase (anglès)
# Casa-fàbrica Güell

«Casa-fàbrica Güell» té aquests significats:
* Casa-fàbrica Castelló-Güell, edifici desaparegut al carrer de Sant Pau de Barcelona
* Casa-fàbrica Salgado-Güell, edifici al carrer dels Còdols de Barcelona
# Simon Pokagon

Simon Pokagon (Michigan, 1830-1899) fou un escriptor potawatomi, fill de Leopold Pokagon, un dels negociadors potawatomi de Michigan aconvertit al cristianisme. Als 14 anys anà a escola, va aprendre cinc idiomes, s'ordenà pastor protestant i esdevingué cap dels potawatomi. A la seva mort es publicà O-Gî-Mäw-Kwê Mit-I-Gwä-Kî (en anglès, Queen of the Woods), narració de caràcter autobiogràfic i considerada la primera novel·la índia. El 1893 participà en l'Exposició de Chicago.
# Sintes

Sintes és el nom dels següents personatges:
* Ariadna Sintes (L'Havana, 1986) actriu hispano-cubana
* Bartomeu Sintes Sagreras (Ciutadella de Menorca, 1853- Barcelona, 1896), professor de música i compositor
* Lluís Sintes i Mercadal (Maó) baríton menorquí
* Cristòfol Huguet Sintes (Es Mercadal, 1945) polític menorquí
* Luis Alejandre Sintes (Maó, 1941), militar menorquí, general de l'exèrcit espanyol
* Romà Bonet i Sintes (Barcelona, 1886 - 1966), dibuixant caricaturista i pintor
* Rafel Timoner Sintes (Alaior, 1932 - 1995), empresari i polític menorquí
# Paul Lacôme d'Estalenx

Paul Lacôme d'Estalenx (Le Houga, Gers, 4 de març de 1838 - 12 de desembre de 1920) fou un escriptor i compositor francès.
Estudià amb Josep Puig Absubide, organista a Aire-sur-Adour, 1857-1860. Guanyà un premi en un concurs d'una revista, amb una opereta, Le dernier des paladines, i s'instal·là a París, on va escriure la crítica musical i tenia més de 20 operetes realitzades entre 1870 i finals de segle, quan retornà a la seva Gascunya nadiua. La que va tenir més èxit a França fou Jeanne, Jeannette et Jeanneton (1876), el llibret que havia estat refusat per Jacques Offenbach, però ma mie Rosette (1890) assolí gran popularitat a la Gran Bretanya.
La seva composició més amplament coneguda és probablement la Duet Estudiantina Española que es publicà el (1882) i al redós de la qual Waldtteufel va escriure un vals del mateix nom. A més d'operetes i cançons, Lacome va compondre música d'orquestra, música de cambra i peces per a piano.
Lacôme era amic d'Emmanuel Chabrier, que per la seva correspondència es desprèn que eren molt amics. Va tenir unes crítiques molt ferotges al seu estil i a la seva i pot ser que això l'impedís que la seva música assolis de tindre més èxit.

## Obra escrita

A Lecome se li deu la novel·la La Toussaint, que aconseguí gran celebritat en el seu temps, i dues obres d'història del teatre: Les fondateurs de l'opéra comique i, L'opéra et l'opéra comique.